Jabarkan Tahap awal pergerakan dari Gerakan Bahasa Bengali dalam bahasa melayu

Setelah India British dibahagikan pada tahun 1947, jumlah penduduk Pakistan Timur yang berbahasa Bengali mencapai 44 juta dari 69 juta penduduk Pakistan, namun pihak pemerintahan dan tentera Pakistan lebih dikuasai oleh penduduk Pakistan Barat. Pada tahun 1947, sebuah sidang puncak di Karachi memutuskan bahawa bahasa Urdu diiktiraf sebagai satu-satunya bahasa rasmi, namun keputusan ini segera ditentang. Mahasiswa Dhaka melancarkan suatu rapat umum pimpinan Abul Kashem di mana ia memperjuangkan menetapkan bahasa Bengali sebagai satu bahasa rasmi dalam Pakistan serta sebuah bahasa pengantar bagi pendidikan di Pakistan Timur, namun suruhanjaya perkhidmatan awam Pakistan menidapenggunaan bahasa Bengali dari urusan rasmi sehinggalah daripada matawang sendiri. Menteri pPndidikan Fazlur Rahman juga membuat persiapan untuk menjadikan bahasa Urdu sebagai satu-satunya bahasa rasmi di Pakistan. Kemarahan orang ramai menyebar dengan marak, sehingga sejumlah besar mahasiswa Bengali bertemu di kampus Universiti Dhaka pada 8 Disember 1947 untuk meminta agar bahasa Bengali menjadi bahasa rasmi. Untuk mengangkat aspirasi mereka, mahasiswa Bengali melancarkan banyak rapat umum di sepanjang kota Dhaka.

Ahli-ahli bahasa Bengali mula menyatakan hujahan mereka: Muhammad Shahidullah menyatakan bahawa Urdu bukanlah suatu bahasa yang dituturkan secara asli Pakistan, serta menyatakan "Jika kita harus memilih bahasa rasmi kedua, kita perlu mempertimbangkan bahasa Urdu." Abul Mansur Ahmed pula menyatakan jika Urdu menjadi bahasa negara, masyarakat yang berpendidikan di Pakistan Timur akan menjadi buta huruf sehingga tidak mampu memasuki kedudukan pemerintahan. Rastrabhasa Sangram Parishad, organisasi yang memilih bahasa Bengali sebagai bahasa rasmi  negara, dibentuk pada Disember 1947.

Shamsul Huq, ahli Parlimen Pakistan Timur, menyelenggarakan suatu jawatankuasa baru mendorong bahasa Bengali sebagai bahasa rasmi Pakistan Timur. Rakan sekerjanya, Dhirendranath Datta, turut mengusulkan suatu rang undang-undang di Majlis Perwakilan Pakistan yang membolehkan penggunaan bahasa Bengali dalam urusan rasmi, usulan beliau Datta didukung oleh legislator Prem Hari Burman, Bhupendra Kumar Datta dan Sris Chandra Chattaopadhyaya dari Benggala Timur. Walau bagaimanapun, Perdana Menteri Liaquat Ali Khan dan Liga Muslim menidakkan serta memveto usulan tersebut dengan beralasan ia suatu usaha untuk memecah belah penduduk Pakistan.